དམ་པ་ཁོང་བཞུགས་སྒར་དྷ་རམ་ས་ལར་ཕེབས་པའི་རྨི་ལམ་དེ་མངོན་འགྱུར་མ་བྱུང་ཡང་།དྲང་པོ་ཞུས་ན་ཁོང་ནི་སྙིང་སྟོབས་ལྡན་ཞིང་བྱང་སེམས་ཆེ་བ་ཞིག་ཡིན་པ་མ་ཟད།དམ་པ་ཁོང་གི་བོད་ཀྱི་རྩ་དོན་ཆེད་གཡོ་ཟོལ་མེད་པའི་རྒྱབ་སྐྱོར་དང་གླེང་སློང་གནང་བ་དེ་ཚོ་གཞིས་བྱེས་བོད་མི་ཡོངས་ཀྱིས་ཡིད་ལ་ལྷང་ངེར་དྲན་ངེས་ཡིན།ཨ་རི་ལ་མཚོན་ན་དཔའ་མཛངས་ལྡན་པའི་མི་སྣ་ཞིག་མེད་པར་ཆགས་པ་རེད།བོད་མི་ཚོར་མཚོན་ན།ཁ་ཞེ་གཉིས་མེད་ཀྱི་བོད་དོན་རྒྱབ་སྐྱོར་བ་ཞིག་འདས་གྲོངས་སུ་གྱུར་བ་རེད།ཕྲན་ལ་མཚོན་ན་བློ་ཐུབ་ཀྱི་གྲོགས་པོ་ཞིག་མེད་སོང་བ་རེད།སྐུ་ཞབས་ཇོན་མེག་ཁན་ལགས།ང་ཚོས་ཁྱེད་རང་རྟག་ཏུ་དྲན་ངེས་ཡིན།ཞེས་གསུངས་འདུག